140 
Det sidste Sted var ved Tissenbæk, der fører Vandet fra 
Gjørlev Sø til Haraldsted Sø. Her gik ligeledes en Landevej over 
Bækken, og under Stenkisten der, hvor Bunden var mindre gruset, 
og Løbet temmeligt svagt, fandtes nogle Larver og enkelte Spind, 
begge af samme Art og lignende Beskaffenhed som paa de to fore- 
gaaende Lokaliteter. 
Vaarfluen, hvis Larve frembringer disse Spind, er ANewreclipsis 
bimaculata L., den eneste Art af denne Hydropsychidslægt, der 
har hjemme i Europa og Asien. Arten opholder sig ved rindende 
Fig. 8 
Vand, og Imagines er fundne ret almindelig ved Gudenaa ved Silke- 
borg, ved Mausing Skov (fra en lille Bæk) samt ved Frederiksdal. 
Larverne lever i løst Spind under Sten, og de Net (Fig. 3)1), som 
de paa ovennævnte Lokaliteter havde anbragt foran deres Opholds- 
sted, var smukt trompetformede. Oftest endte Nettet bag en Sten, 
som Figuren viser, men undertiden, om end sjældnere, manglede Nettet 
det krumme Parti og endte da mellem større Sandskorn, hvor 
1) Jeg er Hr. A.C. Jensen-Haarup megen Tak skyldig for Udførelsen 
af Tegningerne til Fig. 3, 4 og 5. 
